એક વેબસાઈટમાં આપેલી જાણકારી અનુસાર ઊંટની સુંદરતા તેના હોંઠ, ગાલ, માથા અને પગ પરથી નક્કી થાય છે. આ પ્રકારની એક સૌંદર્ય સ્પર્ધામાં ઊંટ વિશે તમામ જાણકારી ધરાવતાં હોય તેવા નિષ્ણાંતોને નિર્ણાયક તરીકે પસંદ કરવામાં આવે છે. આશ્ચર્યની વાત એ છે કે આ સ્પર્ધા માટે ઊંટ માલિકો તેમના ઊંટની બોટોક્સ જેવી ટ્રીટમેન્ટ પણ કરાવે છે. થોડા સમય અગાઉ યોજાયેલી આ પ્રકારની સૌંદર્ય સ્પર્ધામાંથી 12 ઊંટને આ કારણે જ રીજેક્ટ કરી દેવામાં આવ્યા હતા. સ્પર્ધાના નિર્ણાયકોના ધ્યાનમાં એ વાત આવી હતી કે ઊંટએ બોટોક્સની ટ્રીટમેન્ટ કરાવી છે. આ કારણે 12 ઊંટ સ્પર્ધામાંથી બહાર થઈ ગયા હતા.